burgasdotpro/wikipedia huggingface dataset:
Ťah

Ťah môže byť:
Dolní Krupá

Dolní Krupá môže byť:
Vicenza

Vicenza (v benátčine "Vicenzsa" či "Vicensa") je talianske mesto v regióne Benátsko, hlavné mesto rovnomennej provincie a sídlo biskupstva. Leží na rieke Bacchiglione, približne západne od Benátok. Má 114 500 obyvateľov, v aglomerácii takmer 200 000.
Vicenzu preslávil najmä architekt Andrea Palladio. Okrem jeho stavieb má Vicenza množstvo ďalších historických a umeleckých pamiatok, čo z nej robí významný cieľ kultúrnej turistiky. Od roku 1994 je zapísaná do zoznamu svetového dedičstva UNESCO.
Dejiny a pamiatky.
Mesto bolo založené ešte v staroveku, pravdepodobne medzi 11. a 7. storočím pred Kr. Keď bolo rímskym mestom (pôvodne kastrom), malo latinský názov "Vicetia" a malo o. i. divadlo a akvadukt.
V stredoveku Vicenza patrila dynastii Della Scala. Medzi rokmi 1404 a 1797 bola súčasťou Benátskej republiky. V cinquecente prežila Vicenza asi najslávnejšie obdobie: vtedy tu pôsobil neskororenesančný architekt Andrea Palladio, medzi ktorého hlavné diela patrí Basilica Palladiana, Palazzo Chiericati, divadlo Teatro Olimpico či Villa Capra, nachádzajúce sa na južnom okraji mesta a nazývané tiež La Rotonda. Na palladiovskú tradíciu potom nadviazali ďalší architekti, najmä Vincenzo Scamozzi.
Po napoleonských vojnách Vicenza pripadla Rakúskemu cisárstvu, v roku 1866 sa potom s celým Lombardskom a Benátskom stala súčasťou zjednoteného Talianskeho kráľovstva. Počas 1. a 2. svetovej vojny sa v okolí odohrávali pomerne ťažké boje. V rokoch 1944 a 1945 bolo mesto bombardované: za obeť padli hneď dve divadlá a o život prišlo asi 2000 ľudí. Po vojne, v období talianskeho ekonomického zázraku, sa Vicenza stala jedným z najbohatších miest celého Talianska. Od roku 1990 tu pôsobia niektoré pracoviská Padovskej univerzity.
Obyvateľstvo.
"Počet obyvateľov"
Hospodárstvo a doprava.
Vicenza je bohatým mestom s prevládajúcimi malými a strednými podnikmi. Dôležitým odvetvím je okrem strojárstva aj zlatníctvo a šperkárstvo.
Vicenza leží na hlavnej železničnej trati Padova – Verona; odbočuje tu dvojkoľajná trať do Trevisa a lokálka do mestečka Schio. Mesto je napojené na diaľnicu A4 z Turína do Terstu.
Ilulissat

Ilulissat () je tretie najväčšie mesto v Grónsku, v ktorom žije približne 5 000 obyvateľov. Leží v západnej časti ostrova. 
Bolo založené v roku 1741 a vyrástlo na pôvodnej eskimáckej dedine. V Grónsku patrí Ilulissat k väčším a turistami často navštevovaným mestám. 
Ľadovcový fjord v Ilulissate.
Miestny ľadovcový fjord je od roku 2004 súčasťou svetového dedičstva UNESCO.
Zaujímavosti.
Severne od polárneho kruhu v lete slnko nezapadá. Cestovný ruch sa v posledných 30 rokoch sa vyvinul, aby sa stal dôležitou súčasťou miestnej podnikateľskej komunity. Teplota v zime je veľmi nízka, priemerne -30°C, a organizujú sa tu denne psie záprahy ktoré sú súčasťou turistických atrakcií. V lete môže teplota stúpnuť na 20 až 25°C. Z mesta je panoramatický výhľad na ľad fjordu a Disko Bay. Inuiti organizujú pre turistov lodné, letecké ale aj vrtuľníkové výlety. Turistika na ľade fjordu trvá celé leto. V meste môžete navštíviť múzeum.
Na západe leží Disko Bay, ktorý je možné navštíviť priamo z Ilulissatu loďou alebo vrtuľníkom.
Saint-Émilion

Saint-Émilion je francúzska obec, ktorá sa nachádza v departemente Gironde, v regióne Akvitánsko asi 35 km severovýchodne od Bordeaux. Je známe hlavne svojím vinárskym krajom a vínom. Pre svoju historickú hodnotu je mesto spolu s okolitými vinohradmi od roku 1999 zapísané na zozname svetového dedičstva UNESCO.
Dejiny.
História Saint-Émilionu siaha až do obdobia antiky. Rimania tu založili vinohrady už v 2. storočí. V 4. storočí potom básnik Ausonius, pochádzajúci z neďalekej Burdigaly (dnešné Bordeaux), oslavoval tunajšie víno vo svojich básňach. Románske obdobie tu zanechalo celý rad stavebných pamiatok.
Mestečko bolo pomenované po mníchovi Émilionovi, ktorý sa tu v 8. storočí usadil v pustovni vytesanej do skaly. Jeho rádoví nasledovníci v stredoveku obnovili staré vinohrady a začali víno vyrábať a obchodovať s ním.
Víno.
Saint-Émilion patrí spoločne s Médocom, Graves a Pomerolom k hlavným oblastiam pestovania a výroby červeného vína v regióne Bordeaux. Miestna oblasť je oveľa menšia než Médoc a susedí s Pomerolom. Tak ako v Pomerole a ostatných apeláciach či oblastiach kontrolovaného pôvodu (AOC, "Appellation d'origine contrôlée") na pravom brehu rieky Garonne sú i tu hlavnými druhmi vínnej révy Merlot a Cabernet Franc, ku ktorým sa riadia pomerné malé plochy Cabernetu Sauvignon, ktorý je naopak hlavným druhom révy v Médocu.
Vína z apelácie Saint-Émilion neboli v roku 1855 zaradené do Bordeauxskej klasifikácie vín. Prvá formálna klasifikácia vín v AOC Saint-Émilion sa uskutočnila v roku 1955. Na rozdiel od klasifikácie vín z roku 1855 býva pravidelne upravovaná.
Jediné dve usadlosti z apelácie Saint-Émilion, ktorých vína sú v súčasnej dobe klasifikované ako "premier grand cru classé A", sú Château Ausone a Château Cheval Blanc. Nasleduje 13 usadlostí s vínami kategórie "premier grand cru classé B" a 47 usadlostí zaradených do kategórie "grand cru classé". Okrem toho je tu značné množstvo vinohradov klasifikovaných ako "grand cru".
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Stari Grad

Stari Grad () je mesto v Chorvátsku ležiace na severnej strane dalmátskeho ostrova Hvar v Splitsko-dalmatínskej župe. K 31. decembru 2001 tu žilo 2 817 obyvateľov.
Stari Grad je miesto s najstarším osídlením na Hvare a jedno z najstarších osídlení všetkých chorvátskych ostrovov. Bolo osídlené počas antiky, najprv pôvodnou hvarskou kultúrou, hovoriacou indoeurópskym jazykom, neskôr antickými Grékmi.
Druhá Strana

Druhá Strana je slovenské rapové duo z Petržalky, ktoré vzniklo okolo roku 1998, skončilo rozpadom v roku 2008 a znovuobnovením v roku 2014. Ich texty opisujú najmä reálne dianie na ulici, určitý životný štýl ľudí. Kvôli tomu vzniklo aj množstvo konfrontácii medzi Druhou Stranou a inými hip-hopovými formáciami ako H16, Moja Reč. Duo Druhá Strana tvoria raperi Miky Mora a Moloch Vlavo. Druhá Strana vydala dva albumy, "Výpoveď otom čojetu videť" v roku 2006 pod JK records a v roku 2007 album "Duo" pod Hip-Hop.sk/EMI, ktorý bol ocenený zlatou platňou za predaj.
Prejav druhej strany sa dá charakterizovať ako veľmi priamy, surový, špinavý.
Felix Hausdorff

Felix Hausdorff (* 8. november 1868, Vroclav, Poľsko - † 26. január 1942, Bonn, Nemecko) bol nemecký matematik, ktorý sa považuje za jedného zo zakladateľov modernej topológie, a ktorý významne prispel v odvetviach teórie množín, deskriptívnej teórie množín, teórie miery, teórie funkcií a funkcionálnej analýzy.
Životopis.
Študoval na Lipskej univerzite, kde v roku 1891 dostal aj titul Ph.D.. V Lipsku vyučoval matematiku až do roku 1910, keď dostal miesto profesora matematiky na Bonnskej univerzite. V rokoch 1913 až 1921 pôsobil ako profesor na Greifswaldskej univerzite, následne sa vrátil do Bonnu. Po nástupe nacizmu k moci, Hausdorff, ktorý bol žid, si myslel, že ako uznávaný univerzitný profesor by nemal byť perzekvovaný. Avšak jeho abstraktná matematika bola označená ako židovská, a teda nenemecká a v roku 1935 stratil svoje miesto. Aj keď v Nemecku už nemohol viac publikovať, Hausdorff naďalej zotrval aktívnym výskumníkom v oblasti matematiky, pričom publikoval v poľskom časopise Fundamenta Mathematicae. Po Krištáľovej noci v roku 1938 sa perzekúcia židov vyostrila a Hausdorff sa dostával do čoraz väčšej izolácie. Napokon v roku 1942, keď sa už nemohol vyhnúť koncentračnému táboru, spáchal 26. januára so svojou ženou Charlotte Goldschmidtovou Hausdorffovou a švagrinou Edith Goldschmidtovou Pappenheimovou samovraždu. Sú pochovaní v Bonne.
Práca.
Hausdorff ako prvý vyslovil zovšeobecnenie Cantorovej hypotézy kontinua, tzv. "alefovú hypotézu", ktorú publikoval v roku 1908 vo svojom článku "Grundzüge einer Theorie der geordneten Mengen", a ktorá je ekvivalentná tvrdeniu dnes známemu ako zovšeobecnená hypotéza kontinua.
V roku 1909, počas štúdia čiastočne usporiadaných množín reálnych postupností, objavil vetu zvanú Hausdorffov princíp maximality, bol prvý človek, ktorý aplikoval princíp maximality v algebre.
V roku 1914 vo svojom klasickom diele "Grundzüge der Mengenlehre" definoval a študoval vlastnosti čiastočne usporiadaných množín abstraktným spôsobom. Výsledkom bola veta dokázaná na základe axiómy výberu, ktorá hovorí, že každá čiastočne usporiadaná množina má maximálnu lineárne usporiadanú podmnožinu. V tomto diele tiež axiomatizoval topologický koncept susednosti a popísal topologické priestory dnes známe ako Hausdorffove priestory.
Prišiel tiež s konceptami Hausdorffovej miery a Hausdorffovej dimenzie, ktoré sú užitočným aparátom pri štúdiu fraktálov. V mladosti tiež publikoval niekoľko článkov z astronómie a optiky.
Pod pseudonymom "Paul Mongré" Hausdorff publikoval literárne a filozofické diela, z ktorých najvýznamnejšie boli asi tie o filozofii Friedricha Nietzscheho.
Andrej Nikolajevič Kolmogorov

Andrej Nikolajevič Kolmogorov (* 25. apríl 1903, Tambov, Rusko – † 20. október 1987, Moskva, ZSSR) bol ruský matematik. Patril medzi špičku vo viacerých odvetviach matematiky a fyziky, najmä v teórii pravdepodobnosti, topológii, intuicionistickej logike, teórii turbulencie, klasickej mechanike a výpočtovej zložitosti.
Po Andrejovi Nikolajevičovi Kolmogorovovi je pomenované veľké množstvo matematických konceptov, viet a teórií (napr. Kolmogorovská zložitosť). Dostal tiež viacero vedeckých ocenení, medzi ktorými je pravdepodobne najvýznamnejšia Wolfova cena za matematiku (1980).
Östersund

Östersund je mesto v strednom Švédsku v provincii Jämtland, ktoré sa nachádza na brehoch jazera Storsjön, ktoré je piate najväčšie vo Švédsku. Östersund je jediné mesto v provincii Jämtland a je kultúrnym a ekonomickým centrom regiónu.
K 31. decembru 2005 malo mesto 43 796 obyvateľov. V meste sa nachádza najväčší kampus Stredošvédskej univerzity, študuje tam okolo 7 000 študentov. Östersund je tiež známym centrom zimných športov, hostil majstrovstvá sveta v biatlone, rýchlokorčuľovaní a orientačnom behu na lyžiach.
Vladimír Dravecký

Vladimír Dravecký (* 3. jún 1985,Košice) je slovenský hokejový útočník, v súčasnosti je hráčom českého klubu HC Třinec. 
Klubový hokej.
Dravecký je košickým odchovancom, pričom v slovenskej extralige debutoval v sezóne 2001/2002. V sezóne 2002/2003 si okrem juniorky Košíc vyskúšal aj hru medzi mužmi, keď si v niekoľkých zápasoch obliekol dres prvoligového Trebišova. V ročníku 2003/2004 hral v extraligovom mužstve Košíc. V základnej časti odohral 43 zápasov, v ktorých strelil svoj prvý extraligový gól a pridal k nemu tri asistencie. V závere sezóny hosťoval v prvoligovom Prešove. V sezóne 2004/2005 strelil v 51 zápasoch päť gólov, ku ktorým pridal šesť nahrávok. V play-off odohral všetkých desať stretnutí. V 62 stretnutiach základnej časti sezóny 2005/2006 získal 27 bodov (9+18). V ročníku 2006/07 zaznamenal v 52 zápasoch základnej časti 23 kanadských bodov, v play-off pridal osem bodov v jedenástich dueloch. Po vydarenej sezóne mu ponúkol dvojročnú zmluvu klub zámorskej NHL Los Angeles Kings. V NHL však šancu nedostal a dve sezóny pôsobil vo farmárskom klube Kings, Manchester Monarchs v AHL. Po dvoch rokoch strávených v zámorí sa vrátil do mužstva HC Košice, s ktorým sa dohol na jednoročnom kontrakte. K zisku majstrovského titulu prispel 25 gólmi a 28 asistenciami. 
Pred nasledujúcou sezónou 2010/2011 podpísal s tímom ruskej KHL Jugra Chanty-Mansijsk dvojročnú zmluvu. Za Jugru však odohral iba sedem zápasov, v ktorých zaznamenal dve asistencie. Následne ho Jurga poslala do tímu Molot Perm z nižšej súťaže VHL, kde odohral deväť duelov. Po ukončení spolupráce s Jugrou Chanty-Mansijsk sa vrátil na Slovensko, kde opäť posilnil extraligové Košice, s ktorými sa na konci sezóny tešil zo zisku majstrovského titulu. V sezóne 2011/2012 odohral 55 zápasov základnej časti (23+20) a 16 zápasov play off (11+2). Košice získali striebro, keď podľahli bratislavskému Slovanu tesne 3:4 na zápasy. 
Pred sezónou 2012/2013 sa s klubom HC Slovan Bratislava dohodol na zmluve na dve sezóny do "30. apríla 2014". Za Slovan odohral 23 duelov, v ktorých zaznamenal 8 bodov (2+6). Začiatkom januára 2013 s ním vedenie klubu ukončilo spoluprácu. Následne sa dohodol na spolupráci do konca sezóny 2012/2013 s fínskym klubom Espoo Blues. V sezóne 2013/2014 pôsobil v švajčiarskom HC Ajoie. Pred sezónou 2014/2015 bol na skúške v českom klube HC Oceláři Třinec, s ktorým sa následne dohodol na zmluve do konca sezóny.
Reprezentácia.
V slovenskom drese odohral 52 zápasov, strelil 10 gólov a zaznamenal "9" asistencií.
Richard Dedekind

Julius Wilhelm Richard Dedekind (* 6. október 1831, Braunschweig, Nemecko - † 12. február 1916, Braunschweig) bol nemecký matematik. Významná je predovšetkým jeho práca v oblasti abstraktnej algebry (najmä teórii okruhov), algebraickej teórii čísel a teórii reálnych čísel.
Dedekind prišiel s konceptom, tzv. Dedekindových rezov, ktoré sú aparát slúžiaci na exaktné vybudovanie konceptu reálneho čísla na základe racionálnych čísel. Základnou myšlienkou Dedekindovych rezov je pozorovanie, že každé iracionálne číslo rozdeľuje reálnu os na dve disjunktné množiny reálnych čísel a obe tieto množiny sú ohraničené nejakým racionálnym číslom. V teórii Dedekindových rezov sa za reálne číslo považuje práve takáto množina racionálnych čísel a každej aritmetickej operácii na reálnych číslach je v nej priradená jedna množinová operácia na Dedekindových rezoch.
Jiří Matoušek

Jiří Matoušek (* 10. marec 1963, Praha – † 9. marec 2015) bol český matematik a profesor teoretickej informatiky na Karlovej univerzite v Prahe. Zaoberal sa kombinatorikou, kombinatorickou geometriou a predovšetkým zložitosťou geometrických algoritmov.
Je známy najmä ako spoluautor úspešnej knihy "Kapitoly z diskrétní matematiky", ktorú napísal spolu s Jaroslavom Nešetřilom, a ktorá bola preložená do viacerých svetových jazykov. Jiří Matoušek obdržal tiež niekoľko vedeckých ocenení.
V roku 1996 získal ako jeden z desiatich matematikov cenu Európskej matematickej spoločnosti ("EMS Prize"). Medzi desiatimi laureátmi sa v tom roku objavili aj držitelia Fieldsovej medaily, Timothy Gowers a Grigorij Jakovlevič Pereľman.
Dana Scott

Dana Stewart Scott (* 11. október 1932, Berkeley, Kalifornia, USA) je americký informatik, matematik, logik a filozof. V roku 1976 dostal Turingovu cenu za svoju prácu v oblasti teórie automatov. Výsledkom jeho spolupráce s Christopherom Stracheyom bolo položenie základov moderného prístupu k sémantike programovacích jazykov. Pracoval tiež v modálnej logike, topológii a teórii kategórií.
Skok do výšky

Skok do výšky je disciplína v atletike. Pretekári preskakujú horizontálnu latku umiestnenú na stojane, ktorý umožňuje presne odmerať v akej výške je latka položená s tým, že pretekári sa odrážajú vždy iba jednou nohou (nie je teda prípustné cez latku skákať salta, premety či iné akrobatické prvky).
Technika skoku.
V súčasnej dobe sú známe tri techniky skoku.
High jump

High jump môže byť:
Guangzhou International Women’s Open 2009

Guangzhou International Women’s Open 2009 sa konal v dňoch od 14. septembra do 20. septembra v čínskom Guangzhou na otvorených dvorcoch s tvrdým povrchom. Rozpočet turnaja je 220 000 USD. 
Víťazi.
Dvojhra žien.
 Šachar Peerová vs. Alberta Briantiová  6-3, 6-4 
Štvorhra žien.
 Oľga Govorcovová / Tatiana Pučeková vs. Kimiko Dateová / Sun Tchien-tchien  3-6, 6-2, 10-8
Anaheim

Anaheim je mesto v americkom štáte Kalifornia, vzdialené asi juhovýchodne od Los Angeles.
Mesto vzniklo v roku 1870 z pôvodného osídlenia založeného nemeckými prisťahovalcami. Väčšia časť osídlencov pochádzala z okolia bavorského mesta Rothenburg ob der Tauber. Pôvod názvu mesta je v nemeckom slove „heim“, čo v preklade znamená „Domov“; časť slova „Ana“ je odvodená od blízkej rieky Santa Ana River.
Najväčším lákadlom mesta je zábavný park Disneyland (založený v roku 1955), ktorý od jeho otvorenia navštívilo viac ako 500 miliónov návštevníkov. Neďaleko mesta sa nachádza aj zábavný park Knott's Berry Farm.
V meste sídli klub kanadsko-americkej NHL Anaheim Ducks – víťaz Stanleyho pohára v sezóne 2006/2007.
Ženská dvojhra na Guangzhou International Women’s Open 2009

Ženská dvojhra na Guangzhou International Women’s Open 2009 sa hrala ako súčasť Guangzhou International Women’s Open 2009 od 14. septembra do 20. septembra. Víťazkou sa stala nasadená päťka Izraelčanka Šachar Peerová, ktorá vo finále zdolala Talianku A. Briantiovú 6:3, 6:4. Bol to jej 4. titul na okruhu WTA.
Žmuď

Žmuď (iné názvy: Žemaitsko, Žemajtsko, Dolná Litva; lt. Žemaitija; žemaitsky Žemaitėjė; pl. Żmudź; lat. Samogitia) je jeden z piatich etnografických regiónov Litvy. 
Rozkladá sa na severozápade krajiny medzi riekou Nemunas, Lotyšskom, Baltickým morom a tzv. Malou Litvou. Územie má rozlohu približne a zhruba pol milióna obyvateľov. V porovnaní s ostatnými časťami Litvy je redšie osídlená a menej priemyslová. Oblasť je tiež bohatá na jazerá.
Tradičným centrom regiónu je mesto Telšiai, ďalšími väčšie mestá sú Tauragė a Mažeikiai, na východnom okraji územia leží najväčšie mesto Šiauliai.
V minulosti tu sídlil kmeň Žmudov (Žemajťanov). V období Poľsko-litovského štátu tvorila Žmuď jedno z jeho vojvodstiev. Dodnes sa tu hovorí žmudským (žemajtským) nárečím, jedným z hlavných nárečí litovčiny.
Skellig Michael

Skellig Michael (z írčiny "Michalova skala") je hornatý ostrov pri juhozápadnom pobreží Írska, približne od pobrežia County Kerry. Rozloha ostrova je približne 17 hektárov. Najvyšší bod sa nachádza na južnom cípe a má výšku .
Nachádzajú sa na ňom pozostatky kláštorného komplexu zo 7. storočia, v ktorom žili jedni z prvých írskych kresťanov. Ruiny sú prístupné po výstupe kamennými schodmi. K ostrovu denne premávajú lode s turistami. Celý ostrov bol pre svoje kultúrne bohatstvo v roku 1996 zaradený na zoznam svetového dedičstva UNESCO.
Negev

Negev alebo neodborne Negevská púšť ( - han-Negev, ) je púšť na juhu Izraela, ktorá zaberá väčšinu Južného dištriktu. Rozprestiera sa na 69 % rozlohy štátu Izrael, čo je zhruba 13 000 km². Je to územie trojuholníkového tvaru na juhu s letoviskom Ejlat a na severe s mestom Beer Ševa. Jeho západná časť prilieha k púšti na Sinajskom polostrove a východnou hranicou je Wádí Arava.
Ľubomír Chmelo

Ľubomír Chmelo (* 13. január 1986, Košice), bol slovenský hokejový obranca.
Klubový hokej.
Je odchovancom HC Košice, v sezóne 2001/02 debutoval v slovenskej extralige, neskôr ostal v juniorke Košíc a až v priebehu sezóny 2004/05 nastúpil v druhej lige. Tu v 17-tich zápasoch strelil štyri góly, pričom hral za tím HK Trebišov. Nasledujúce sezóny pôsobil v kluboch HC Košice (Slovenská extraliga) a HKM Humenné (1. liga). Sezónu 2006/07 začal v Humennom, dokončil ju v poľskom klube Unia Oświęcim. V sezóne 2008/09 podpísal zmluvu s materským klubom HC Košice, s ktorým v tej istej sezóne získal titul Majster Slovenska v ľadovom hokeji.
Zúčastnil sa Majstrovstiev sveta juniorov do 18 rokov v roku 2004, kde skončil so svojím tímom na štvrtom mieste.
Klystír

Klystír je procedúra, počas ktorej sa do konečníka a hrubého čreva cez análny otvor vstrekuje tekutina. Tá spôsobuje rozšírenie čriev, zrýchlenie peristaltiky a okamžité nutkanie na stolicu. Klystír sa vykonáva z medicínskych dôvodov (liečba zápchy, prečistenie hrubého čreva), ako súčasť alternatívnych terapií a pod.
Simone Collio

Simone Collio (* 27. december 1979, Cernusco sul Naviglio, Taliansko) je taliansky atlét, ktorý sa špecializuje na šprintérske trate, konkrétne na beh na 60 metrov a 100 metrov.
Caleta Olivia

Caleta Olivia je mesto ležiace na severovýchode argentínskej provincie Santa Cruz, na pobreží Atlantiku v zálive San Jorge. Má približne 51 733 obyvateľov. Je to druhé najdôležitejšie mesto provincie po Río Gallegos a najľudnatejšie v departmente Deseado.
História.
Mesto bolo založené 20. novembra 1901 Exequielom Gutterom poručíkom vojenského námorníctva, veliteľom "Guardia Nacional" slúžiaceho na lodi, ktorá dopravovala káble, zariadenia a pracovníkov pre budovanie telegrafného vedenia na juh od Comodoro Rivadavia.
Ekonomika.
Dominujúce hospodárske odvetvie v Caleta Olivia je ťažba ropy. Od roku 1944, keď boli objavené výnosné náleziská, nastal rýchly prírastok obyvateľstva. Ku koncu 20. storočia mesto prijalo mnoho prisťahovalcov zo severných provincií Argentíny ako aj z Čile. Výrazne sa tak zmenil, predtým európsky, obraz mesta.
Niccolò Fontana Tartaglia

Niccolò Fontana Tartaglia (* 1499 alebo 1500, Brescia, Taliansko, vtedy Benátska republika - † 13. december 1557, Benátky, Taliansko, vtedy Benátska republika) bol taliansky renesančný matematik a konštruktér. Publikoval viacero kníh, okrem iného aj prvé talianske preklady diel Archimeda a Euklida. Ako prvý použil matematické metódy na štúdium dráh delových gulí.
Tartaglia je známy najmä vďaka svojmu riešeniu kubických rovníc a súvisiacim sporom s Gerolamom Cardanom. Tartaglia bol tiež prvý človek, ktorý prišiel so všeobecným vzorcom na výpočet objemu štvorstenu.
WTA Finals

WTA Finals (slov. turnaj Majsteriek) je ženský tenisový turnaj, ktorý sa hráva na konci sezóny. Štartuje tu osem najlepších hráčok podľa rebríčka WTA. Najviac titulov má Martina Navrátilová, keď dokázala vyhrať osem vo dvojhre, a šesť vo štvorhre. Súčasná víťazka vo dvojhre je Garbiñe Muguruzová a vo štvorhre pár Barbora Krejčíková a Kateřina Siniaková.
Sídlo turnaja.
Prvý ročník sa odohral v roku 1972 v americkom meste Houston a vyhrala ho američanka Billie Jean Kingová. Ale po roku sa turnaj presunul do Boca Ratonu na Floridu. V roku 1974 sa turnaj na tri roky sťahoval do Los Angeles. V 1977 sa turnaj presunul do New Yorku a ostal tam len jeden rok a turnaj hostil Oakland. No ale prišiel rok 1979 turnaj sa usadil na 23 rokov v New Yorku. V roku 2001 sa turnaj dostal do Mníchova a tam ostal len jednu sezónu a vrátil sa do Los Angeles na štyri roky. Potom sa dostal na dva roky do Madridu a tam dokázala vyhrať dvakrát Justine Heninová. V rokoch 2008 - 2010 sa hral v katarskej Dauha a 2011 - 2013 v tureckom Istanbule. V rokoch 2014–2018 sa konal turnaj v Singapúre. V súčasnosti je dejiskom turnaju Šen-čen.
Oficiálne názvy turnaja.
Tento turnaj má viac ako 40-ročnú históriu firemného sponzorstva a finálový turnaj je pomenovaný podľa spoločnosti, ktorá ju sponzoruje.
Zoznam finálových zápasov.
Dvojhra.
 Finálové zápasy vo dvojhre sa na turnaji od 1984 až 1998 konali vo forme 5 setov.
Cecil Frank Powell

Cecil Frank Powell (* 5. december 1903, Tonbridge, Spojené kráľovstvo – † 9. august 1969, Valsassina, Taliansko) bol britský fyzik. V roku 1950 dostal Nobelovu cenu za fyziku za vyvinutie fotografickej metódy štúdia jadrových procesov a výsledný objav piónu (pí-mezónu), ťažkej subatómovej častice.
Viadukt Podtureň

Viadukt Podtureň s dĺžkou 1 035 metrov je jedným z najdlhších cestných mostov na Slovensku. Nachádza sa na diaľnici D1 na úseku Liptovský Ján - Liptovský Hrádok.
Viadukt sa nachádza 12 metrov nad terénom a premosťuje údolie rieky Váh a prechádza ponad obec Podtureň, podľa ktorej dostal aj svoj názov. Voľná šírka viaduktu je 13,12 metra.
Isidor Isaac Rabi

Isidor Isaac Rabi (* 29. júl 1898, Rymanów, Halič, Poľsko, vtedy Rakúsko-Uhorsko – † 11. január 1988, New York, USA) bol americký fyzik židovského pôvodu narodený v Haliči. V roku 1944 dostal Nobelovu cenu za fyziku za svoj objav jadrovej magnetickej rezonancie, t. j. rezonančnej metódy zisťovania magnetických vlastností atómových jadier, častíc atómového jadra a molekúl pomocou merania spinu protónov. Táto metóda je dnes hojne používaná v lekárskej diagnostike.
Photofiltre

Photofiltre je grafický počítačový program distribuovaný pod licenciou freeware, použiteľný len pre nekomerčné účely (Od verzie 8.1.0 je nutné zakúpiť licenciu). Prvá verzia programu bola vydaná v apríli 2005, posledná aktualizácia bola v septembri 2009. Autorom programu je francúzsky programátor Antonio Da Cruz.
Možnosti programu.
Program ponúka mnoho nástrojov na manipuláciu s obrázkami, rôzne obrazové filtre, možnosti korekcií fotografií a pridávania širokého spektra efektov. Možno pracovať s rôznymi typmi obrázkových súborov (BMP, GIF, JPEG, PNG, RLE, TGA, TIFF, EPS, EMF a pod.).
Vzhľadom k veľkej sade funkcií a možnosti, že je distribuovaný ako freeware bol program ocenený v rôznych odborných časopisoch venujúcich sa informačným technológiám a taktiež si získal uznanie na niekoľkých internetových portáloch. Program je distribuovaný vo viacerých jazykoch, zahŕňajúci aj český a slovenský jazyk .
Constantin Carathéodory

Constantin Carathéodory (grécky Κωνσταντίνος Καραθεοδωρή - Konstantinos Karatheodori;* 13. september 1873, Berlín, Nemecko - † 2. február 1950, Mníchov, Nemecko) bol nemecko-grécky matematik. Významné sú jeho výsledky v oblastiach teórie reálnych funkcií, variačného počtu, teórie miery a teórie konformných zobrazení.
Carathéodory vynikal aj svojim jazykovým talentom. Jeho hlavnými jazykmi boli gréčtina a francúzština, dokonale zvládol nemčinu a dobre tiež ovládal angličtinu, taliančinu, turečtinu a klasické jazyky.
Emanuel Sperner

Emanuel Sperner (* 9. december 1905, Waltdorf pri Neiße (teraz Nysa, Poľsko), Nemecko - † 31. január 1980, Sulzburg-Laufen, Schwarzwald, Nemecko) bol nemecký matematik.
Práca.
Emanuel Sperner je známy najmä vďaka Spernerovej vete a Spernerovej leme. 
Spernerova veta hovorí, že najdlhší antireťazec v potenčnej množine "n"-prvkovej množiny má dĺžku formula_1.
Spernerova lema zas hovorí, že každé "Spernerovo ofarbenie" triangulácie "n"-rozmerného simplexu obsahuje bunku ofarbenú všetkými farbami. Pomocou Spernerovej lemy sa dá relatívne ľahko dokázať Brouwerova veta o pevnom bode.
Pál Turán

Pál Turán (medzinárodne aj Paul Turán; * 18. august 1910, Budapešť – † 26. september 1976, Budapešť) bol maďarský matematik, ktorý pracoval najmä v oblasti teórie čísel, ale aj v kombinatorike a teórii grafov. Bol dlhoročným spolupracovníkom Paula Erdősa, za 46 rokov spolu publikovali 28 spoločných článkov. Známym Turánovym vedeckým výsledkom je Turánova veta, mimoriadne dôležitá veta v extremálnej teórii grafov.
Gaz de France Stars

Gaz de France Stars je už bývalý tenisový turnaj v belgickom Hasselte. Odohrali sa tu tri ročníky od roku 2004 až do 2006. Najviac titulov získala Kim Clijstersová, dva v ročníkoch 2005 a 2006. Turnaj patril do kategórie Tier IV, a hral sa na tvrdom povrchu.
Karolína Bonapartová

Mária Annunziata Karolína Muratová , za slobodna Bonaparteová (tal. "Maria Nunziata Carolina Buonaparte"; * 25. marec 1782 – † 18. máj 1839) bola siedme dieťa a tretia dcéra Carla Buonaparteho a jeho manželky, Letízie Ramolinovej, ktoré prežilo detstvo. Bola tiež mladšia sestra Napoleona I. Bonaparte. Jej celý titul znel: "Princezná Francúzska, Veľkovojvodkyňa Bergská a Klévska, Kráľovská manželka Neapolska a Scílie, Muratská princezná a liponská kontesa."
Karolína sa narodila v meste Ajaccio na Korzike. Medzi jej starších súrodencov patrili Jozef Bonaparte, neapolský a španielsky kráľ, Napoleon Bonaparte, francúzsky cisár, Lucien Bonaparte, Elisa Bonaparte, toskánska veľkovojvodkyňa, Ľudovít Bonaparte, holandský kráľ, Paulína Bonaparte, guastallaská vojvodkyňa. Karolínin mladší brat Jérôme Bonaparte bol vestfálskym kráľom.
Prvé manželstvo.
V roku 1793, počas Francúzskej revolúcie, sa Karolínina rodina presťahovala do Francúzska. Tam sa zamilovala do Joachima Murata, bratovho generála. 20. januára 1800 sa zaňho Karolína, vtedy 17-ročná, vydala. Spočiatku bol Karolínin brat Napoleon proti tomuto manželstvu, no aj vďaka vplyvu svojej manželky Jozefíny de Beauharnaisovej, svadbu povolil.
Neapolská kráľovná.
Ambiciózna, extravagantná a mocichtivá Karolína sa 15. marca 1806 stala veľkovojvodkyňou bergskou a klévskou. 1. augusta 1808 sa nakoniec stala aj neapolskou kráľovnou . Karolína veľmi neznášala svoju švagrinú, Joséphine de Beauharnaisovú a jej deti z predchádzajúceho manželstva. Práve Karolína zariadila pre svojho brata Napoleona milenku Eleonóore Denuelleovú, ktorá mu porodila prvé nemanželské dieťa. Tým dokázala bratovi, že on je plodný, ale jeho manželka Jozefína nie je (keďže ich manželstvo bolo bezdetné).
Keď si neskôr Napoleon vzal svoju druhú manželku Máriu Lujzu Rakúsku, bola Karolína poverená a zodpovedná za jej príchod do Francúzska. Po tom, ako sa stretli na hraniciach Rakúska a jej vojvodstva, Karolína donútila Máriu Lujzu, aby všetku svoju batožinu, služobníctvo a dokonca aj psa zanechala na rakúskych hraniciach.
Manželova poprava a rakúsky exil.
Keď Mária Lujza porodila svojmu manželovi Napoleonovi syna, budúceho Napoleona II., stratila Karolína všetku nádej, že by sa následníkom jej brata mohol stať je syn Karol Ľudovít Napoleon Murat. Následným úplne nelogickým a netaktickým postupom kráľa Joachima Murata, kedy niekoľkokrát zmenil stranu vo vojne proti Napoleonovi, napriek tomu, že sa Metternich snažil udržať Muratovcov na neapolskom tróne, bol nakoniec Joachim Murat na rozkaz bourbonského kráľa Ferdinanda I. 15. októbra 1815 popravený zastrelením v Pizzo (Kalábria) . Vdova Karolína utiekla do rakúskeho exilu, kde žila v Terste pod pseudonymom „"grófka z Lipona"“ (čo je "anagram" od Napoli (Neapol)).
Druhé manželstvo.
V roku 1830 sa vydala za Francesca Macdonalda (1777 – 1837), ktorý bol v rokoch 1814 a 1815 ministrom vojny v Neapolskom kráľovstve, a s ktorým žila vo Florencii až do roku 1839, kedy zomrela . Toto manželstvo zostalo bezdetné.
Supermarine Scimitar

Supermarine Scimitar bol britský námorný prúdový jednomiestny stíhací stroj, ktorý vznikol v roku 1956. S lietadlom operovala Fleet Air Arm. Scimitar vzlietol prvýkrát 19. januára 1956.
Supermarine Scimitar bol tiež známy ako Supemarine N.113. N.113 bolo odvodené z Type 508, Type 529 a Type 525 záverečnou verziou bol Type 544. Type 544 sa líšil od Type 525 trupom a ofukovanými vztlakovými klapkami umožňujúcimi znížiť minimálnu rýchlosť a zjednodušením štartu z katapultu a pristávania na lietadlových lodiach.
Supermarine Scimitar bol posledným lietadlom značky Supermarine.
Bonifác IX.

Bonifác IX., vlastným menom Pietro Tomacelli, (* 1350, Neapol, Taliansko – † 1. október 1404, Rím, Taliansko) bol od 2. novembra 1389 do roku 1404 pápež. 
Pred jeho pontifikátom bol kardinál Tomacelli činný ako biskup v San Giorgio in Velabro. V Pápežskom štáte znovu nastolil vládu pápeža. Počas jeho pápežstva sa uskutočnila posledná krížová výprava, bitka pri Nikopolise.
Henri Cartan

Henri Paul Cartan (* 8. júl 1904, Nancy, Francúzsko – † 13. august 2008, Paríž) bol francúzsky matematik, syn Élieho Cartana, tiež matematika. 
Venoval sa najmä algebraickej topológii. Bol školiteľom viacerých významných matematikov a dostal viacero vedeckých ocenení, spomedzi ktorých je asi najvýznamnejšia Wolfova cena za matematiku (1980).
Owen Willans Richardson

Owen Willans Richardson (* 26. apríl 1879, Dewsbury, Spojené kráľovstvo – † 15. február 1959, Alton) bol britský fyzik. 
V roku 1928 dostal Nobelovu cenu za fyziku za výskum tepelnej emisie.
V roku 1900 promoval na Trinity College v Cambridge. V roku 1906 sa stal profesorom fyziky na Princeton University v americkom Princetone.
V roku 1911 dokázal, že elektróny sú emitované priamo z horúcich kovov a neskôr formuloval "Richardsonov zákon" nazývaný aj "Richardsonova-Dushmanova rovnica."&lt;br&gt; 
V roku 1914 bol menovaný profesorom fyziky na "King´s College" v Londýne.&lt;br&gt;
Od roku 1910 bol členom American Philosophical Society., v roku 1930 dostal "Royal Medal" od Royal Society, ktorej členom bol od roku 1913.&lt;br&gt;
V roku 1939 bol povýšený do šľachtického stavu.
Letecká nehoda

Letecká nehoda je v letectve v zmysle prílohy 13 dohovoru o medzinárodnom civilnom letectve (Chicagsky dohovor) udalosť spojená s prevádzkou lietadla, ku ktorej dôjde od momentu, kedy ľubovoľná osoba nastúpi do lietadla s úmyslom vykonať let po moment, kedy všetky takéto osoby vystúpia a pri ktorej sa smrteľne alebo vážne zraní osoba, alebo lietadlo utrpí značné poškodenie prípadne konštrukčné zlyhanie alebo dôjde k zničeniu alebo zmiznutiu lietadla.
Na Slovensku.
V slovenskej legislatíve sa leteckou nehodou v zmysle Zákona č. 143/1998 Z. z. o civilnom letectve (letecký zákon) rozumie udalosť:
"Incidentom" sa rozumie iná udalosť, ako je letecká nehoda súvisiaca s prevádzkou lietadla, ktorá mala alebo mohla mať vplyv na bezpečnosť leteckej prevádzky.
BGL Luxembourg Open

BGL Luxembourg Open je tenisový turnaj v Luxembursku. Turnaj začal v roku 1991 ako exhibičný, ale v roku 1996 sa stal profesionálny. Od roku 2009 patrí do kategórie International, ale doposiaľ bol v Tier III okrem rokoch 2005, 2006, 2007, keď bol v kategórii Tier II. Hrá sa na tvrdom povrchu. Najviac titulov získala belgičanka Kim Clijstersová s piatimi vo dvojhre (1999, 2001, 2002, 2003, 2005) a jedným vo štvorhre (2002).
Patrick Swayze

Patrick Wayne Swayze (* 18. august 1952, Houston, Texas, USA – † 14. september 2009, Los Angeles, Kalifornia) bol americký herec, tanečník, spevák, skladateľ, tanečná hviezda filmového neba 80. rokov 20. storočia.
Pochádzal z umeleckej rodiny, jeho matka Patsy Swayze bola profesionálna tanečnica, choreografka a tanečná pedagogička. Slovenským filmovým divákom je Patrick Swayze najviac známy z filmov "Hriešny tanec" a "Duch".
Vďaka svojej matke tancoval od útleho detstva, tanec študoval aj na baletných školách v New Yorku. Profesionálne tancovať začal v zájazdovom divadle "Disney on Parade". Tak ako mnoho iných amerických hercov a tanečníkov najprv pracoval na newyorskej Broadwayi, neskôr začal vystupovať v amerických televíznych seriáloch. Medzi americké herecké hviezdy ho vyniesol práve film "Hriešny tanec" z roku 1987.
V roku 2008 mu bola diagnostikovaná rakovina pankreasu. Následne podstúpil chemoterapiu a nové terapeutické postupy. Zomrel 14. septembra 2009 v losangelskom rodinnom sídle na zlyhanie základných životných funkcií v dôsledku choroby.
Život.
Patrick Swayze sa narodil 18. augusta 1952 v Houstone ako druhé dieťa Patrície "Patsy" Yvonne Helene (rodenej Karnes, narodenej v 1927) a choreografa, tanečného inštruktora, tanečníka Jesseho Wayne Swayzeho. Mal dvoch mladších bratov (Don Swayze, Sean Kyle) a dve sestry (Vickie Lynn, Bambi).
V roku 1975 sa oženil so svojou láskou Lisou Niemi, deti spolu nemali.
Šurianske cukrovarské železnice

Šurianske cukrovarské železnice (oficiálny, dobový názov: Veľkošuriansky cukrovar i rafinéria účastinný spolok vo Veľkých Šuranoch, Priemyselná koľaj pre hospodárske účely, "Nagy-Surányi czukorgyár és finomitó részvénytársaság, Tornózci mezagázdasági iparvasút") bola sieť úzkorozchodných železníc, ktorých úlohou bolo zásobovanie cukrovaru Šurany potrebnými surovinami na výrobku cukru a zaobstarávanie majerov a súkromných hospodárstiev.
Projekt vznikol z iniciatívy vtedajšieho riaditeľa cukrovaru Šurany, Alexandra Deutscha, ktorého cieľom bolo vyriešenie problému dopravy repy. Prvá časť železnice bola vybudovaná v roku 1911. Železnica spájala Šurany s Trnovcom nad Váhom, Poľným Kesovom, Jatovom a Selicami. Posledné spomínané miesto bol najďalej od cukrovaru. Sieť mala pri sčítaní vyše 100 kilometrov.
Počas viedenskej arbitráže bola železnica niekoľkokrát preťatá hranicami, čo spôsobilo problémy (Šurany patrili do Maďarska). Z tohto dôvodu bola vybudovaná časť do obce Branč, kde sa napájala na hlavnú železničnú trať do Nitry (repa smerovala do slovenského, nitrianskeho cukrovaru). Železnica zanikla v roku 1968, kedy stratila hospodársky význam. 
Spomienkou na túto železnicu je Nitrianska poľná železnica. Nachádza sa v areáli výstaviska Agrokomplex Nitra a jej súčasťou je aj skanzen.
Dacia Sandero

Dacia Sandero je automobil od spoločnosti Dacia na báze Loganu. Bol uvedený na AMI Leipzig 2008 a na ženevskom autosalóne. Vyrába sa od roku 2008 v Rumunsku, Maroku, Brazílii a v Kolumbii. 
Druhá generácia.
Sandero druhej generácie bolo oficiálne uvedené na náš trh začiatkom decembra 2012. Dodnes je vyrábané so štandardnými motormi dodávanými firmou Renault aj pre iné modely Dacie druhej generácie. Od roku 2016 je v ponuke robotizovaná 5-stupňová prevodovka Easy-R v kombinácií iba s motorom 0,9 TCe 66kW/90k. Robotizovaná prevodovka je klasická manuálna prevodovka s jednokotúčovou suchou spojkou, ktorá je ovládaná rovnako, ako radenie servo motormi, ktoré sú riadené počítačom.
Všetky ostatné motorizácie vrátane 0,9 TCe sú dodávané s 5-stupňovou manuálnou prevodovkou. Facelift Dacie Sandero II bol predstavený na parížskom autosalóne v roku 2016.
Bezpečnostný vzduchový vankúš

Bezpečnostný vzduchový vankúš alebo airbag je zariadenie pasívnej bezpečnosti, ktoré sa používa hlavne v automobiloch. Ide o vak z ľahkej nepriedušnej látky, ktorý sa v prípade nehody nafúkne pred pasažierom alebo vedľa pasažiera a zabrzdí náraz jeho tela, ktoré by sa inak mohlo zraniť o volant, sklo alebo inú časť automobilu. Airbag sám iba spomaľuje náraz, nie je však schopný pasažiera zadržať, preto je potrebné používať ho v kombinácii s bezpečnostnými pásmi (aktívny prvok bezpečnosti, pretože pasažier ho musí aktívne uviesť do činnosti). Zo štatistík vyplýva, že airbag podstatne znižuje riziko smrti alebo vážneho zranenia.
História a terminológia.
Vynález bezpečnostného vzduchového vankúša si nezávisle od seba nechali v roku 1951 zaregistrovať nemecký inžinier Walter Linderer a Američan John W. Hetrick. Až po tom, čo ochrana ich patentu v roku 1971 vypršala sa dočkal skutočného využitia v automobilovom priemysle. V 60. a 70. rokoch japonské aj americké automobilky testovali airbagy. Ford začal vybavovať testovacie vozidlá, v ktorých boli bezpečnostné pásy doplnené airbagmi v roku 1971 a General Motors v roku 1973 vo vozidlách Chevrolet. Ale ukázalo sa, že aspoň jedno úmrtie zo siedmych v testovaných automobiloch GM išlo na vrub airbagu. Výrobcovia dávali airbagu vlastné názvy, z ktorých najznámejším sa stal ACRS - Air Cushion Restraint System (bezpečnostný/ochranný systém so vzduchovým vankúšom), ktorý zaviedol GM v roku 1974.
Funkcia.
Zjednodušený popis: senzor spomalenia, pri náraze spúšťa obvody, ktorých úlohou je naplniť nylonový nafukovací vak plynom počas veľmi krátkej doby (do 40 ms). Elektronika aktivuje vyvíjač plynu, ktorý najčastejšie funguje na báze rozkladu acidu sodného. Elektronický systém je nastavený tak, aby sa inicioval napĺňanie iba pri spomaleniach auta nad hranicou bežného brzdenia. Zložený vzduchový vak sa nafúkne a vytvorí pred pasažierom ochranný priestor, ktorý stlmí náraz. Krátko po aktivácii sa sa airbag vyfúkne (vak obsahuje viacero malých otvorov, cez ktoré môže plyn uniknúť). Pasažier však spravidla zaregistruje až vyfúknutý airbag. To umožňuje, aby vodič po nehode mohol vozidlo rýchlo opustiť. Podobne fungujú všetky druhy airbagov. Líšia sa len rýchlosťou nafukovania, umiestnením a ďalšími detailmi.
Bezpečnostný vzduchový vankúš v bunde pre motocyklistov.
Pre bezpečnosť motocyklistov otvorila novú dimenziu v plášti integrovaný systému airbagov. V ktorom aktivačný kábel a 
stlačený CO2 je v patronu. Pred jazdou na motorke, pri sedení, by mali byť pripojený s prvou pružnou šňúrou k motoru 
tela. Druhý koniec šňúry je pripojený k CO2 patrónu v bunde. Pri páde a pri zrážke šňúra otvorí patron, tak, aby 
systém airbag 0,1 - 0,3 sekundy automaticky bude nafúkané. Airbagova bunda výrazne tlmí nárazy na hornú časť tela, 
čím účinne chráni životne dôležité orgány: chrbticu, krk, rebrá, kľúčové kosti, kostrče.
Airbag bunda je maďarský vynález. Vynálezca je Tamás Straub v roku 1976.
Dacia Logan

Dacia Logan (v Rusku, Iraku, Ukrajine a Južnej Amerike označovaný ako Renault Logan) je osobný automobil, ktorý spoločne vyrába rumunská automobilka Dacia a francúzska automobilka Renault. Vyrába sa aj ako dodávka alebo pickup, najčastejšie sú však obyčajné rodinné vozidlá.
Dacia Logan malo byť lacné auto, ktoré malo nahradiť zastarané autá vychádzajúce z Renaultu 12. Logan je výsledok projektu X90 z roku 1999. Začal sa vyrábať v roku 2004. 
Prvá generácia (2004-2012).
Modely.
Logan MCV.
Logan MCV bol predstavený v roku 2006 v Paríži. Je to kombi verzia obyčajného Loganu. Predávať sa začal v októbri 2006 v Rumunsku, stojí medzi 8200 € a 11600 €, v iných krajinách sa predáva od roku 2007. V súčasnosti sa už nevyrába. 
Logan VAN.
Logan VAN bol predstavený 23. januára 2007 v Bukurešti. Je to dvojmiestna - úžitková verzia Loganu MCV. Objem ložnej plochy je 2,5 m3 a nosnosť 800 kg. V súčasnosti sa už nevyrába.
Logan Pickup.
Verzia pickup bola predstavená 10. októbra 2007. Predáva sa v Rumunsku od roku 2008. V súčasnosti sa už nevyrába.
Logan Steppe.
V roku 2006 na autosalóne v Ženeve bol prezentovaný koncept novej rodinnej dodávky. Automobil bol navrhnutý závodom automobilky Dacia v Indii a je predchodcom modelu MCV. V súčasnosti sa už nevyrába.
Kritika.
Roku 2005 nemecký automoto klub ADAC zverejnil testy automobilu, pri ktorých malo údajne dôjsť k prevráteniu vozidla počas tzv. "losieho testu" pri rýchlosti 65 km/h. Neskôr boli tieto informácie dementované, keďže Dacia Logan obstála v bezpečnostných testoch lepšie ako bolo prezentované.
Druhá generácia (2012).
Druhá generácia Logana bola uvedená na parížskom autosalóne v roku 2012. Zdieľa rovnaký dizajn prednej časti ako druhá generácia modelu Sandero.
Predaj v Rumunsku sa začal v novembri 2012 so štartovacou cenou 6690 eur. Vyrába sa v meste Mioveni v Rumunsku a v meste Casablanca v Maroku pre severoafrický trh. Neplánuje sa žiadna sedemmiestna verzia ani van druhej generácie Logana, pretože tieto verzie boli nahradené modelmi Lodgy a Dokker. Verzia sedan bude uvedená aj v Brazílii ako druhá generácia modelu Renault Logan v decembri 2013. Vyrábať sa bude v brazílskej fabrike Renault v São José dos Pinhais.
Tretia generácia modelu Renault Symbol je rebrandovaná verzia druhej generácie Logana. Bola uvedená na istanbulskom autosalóne v roku 2012 a vyrába sa v meste Bursa v Turecku.
Dacia Solenza

Dacia Solenza je osobný automobil typu liftback, ktorý vyrábala rumunská automobilka Dacia v rokoch 2003-2005. Je to prerobená Dacia SuperNova (pričom SuperNova je prerobená Nova). Auto má rovnakú prevodovku a niektoré vnútorné vybavenie ako druhá generácia vozidla Renault Clio. Vyrábala sa v piatich verziách: Europa, Confort, Rapsodie, Clima a Scala. Verzia Scala bola najvybavenejšia, mala airbag pre vodiča, klimatizáciu, hliníkové kolesá a CD prehrávač. Auto má 1,4 l benzínový a 1,9 l naftový motor.
Zoznam leteckých katastrof v Česko-Slovensku

Nasledujúci zoznam je zoznam leteckých katastrof v histórií česko-slovenského letectva.
24. novembra 1966.
V pohorí Malé Karpaty neďaleko lokality Biely kríž, približne o 16:30, havarovalo lietadlo typu Il-18 bulharskej spoločnosti TABSO. Na palube bolo 82 cestujúcich a členov posádky, z ktorých neprežil ani jeden. Väčšina z nich bola z Bulharska, no medzi mŕtvymi bolo aj päť česko-slovenských občanov.
Lietadlo smerovalo zo Sofie do Berlína (štandardná linka Sofia-Budapešť-Praha), no poveternostné podmienky spôsobili, že dostalo príkaz pristáť v Bratislave. Pred pol piatou opäť vzlietlo, no vychýlilo sa o osem kilometrov z pôvodného kurzu a malo veľmi nízku letovú výšku. Na Sakrakopci zachytilo vrcholce stromov a zrútilo sa. Vyrojilo sa množstvo špekulácií o príčine pádu, dodnes však skutočný dôvod nie je známy. Miesto katastrofy bolo nadlho uzavreté aj pre rádioaktivitu, keďže lietadlo prevážalo zásielku rádioizotopu jódu.
28. júla 1976.
Lietadlo ČSA letiace z Prahy do Bratislavy typu Il-18B sa zrútilo do jazera Zlaté Piesky na okraji Bratislavy, v ktorom sa úplne potopilo okolo 15:20. V lietadle zahynulo 70 pasažierov a šesť členov posádky. Jeden cestujúci zomrel na následky zranení po prevoze do nemocnice. Nažive zostali piati ľudia.
Ako príčinu havárie experti určili problémy s motormi 3 a 4, a chybu posádky, keď sa piloti neúspešne snažili zmeniť ťah motorov na ľavej strane, čím sa lietadlo naklonilo doprava.
Günzburg

Günzburg je okresné mesto rovnomenného okresu v nemeckej spolkovej krajine Bavorsko. Leží v Švábsku, na sútoku Dunaja s Günzom. Má necelých 20 000 obyvateľov.
Dejiny.
Miestne významné osídlenie má svoj základ už v roku 70 pred Kr. a bolo zahájené Rimanmi. Vtedy bola severná hranica ich ríše približne na Dunaji a Günzburg bol založený ako vojenský tábor slúžiaci na obranu hranice. V prameňoch je známy pod menami "Castellum Guntia", "Gontia" alebo "Contia"; meno je pravdepodobne odvodené od mena keltskej bohyne.
Po odchode Rimanov v 5. storočí tu sídlili Alamani a v roku 700 sa neďaleký hrad "Ricinis" spomína ako jeden z piatich najvýznamnejších alamanských hradov. V roku 1065 sa prvý raz spomína samotné mesto, a to pod menom "Gunceburch".
Od roku 1301 patrilo Habsburgovcom. Od roku 1806 je súčasťou Bavorska.
Doprava.
Günzburg je stanicou na trase Mníchov–Augsburg–Ulm–Stuttgart vlakov InterCity. Miestne nádražie leží na Dunajskej železnici a začína tu aj trať do Mindelheimu.
Mestom prechádza Dunajská cyklistická cesta.
Zaujímavosti.
Medzi turistické atrakcie patrí zábavný park Legoland postavený neďaleko mesta v roku 2002.
Sianowo

Sianowo je dedina v Poľsku v Pomoranskom vojvodstve v okrese Powiat kartuski v gmine Kartuzy. Sianowo je známe ako katolícke pútnické miesto s históriu pútí siahajúcou do 15 storočia, a dominantným kostolom Panny Márie z roku 1816.
Žije tu 349 obyvateľov.
Élie Cartan

Élie Joseph Cartan (* 9. apríl 1869, Dolomieu, Savoie, Francúzsko – † 6. máj 1951, Paríž, Francúzsko) bol francúzsky matematik, ktorý je známy najmä vďaka svojej práci v oblasti Lieovych grúp a ich geometrických aplikácií. Významne však prispel aj v oblastiach matematickej fyziky, diferenciálnej geometrie a teórie grúp. Bol otcom Henriho Cartana, tiež významného matematika.
Marius Sophus Lie

Marius Sophus Lie (číta sa [liː], ako anglické "Lee"; * 17. december 1842, Nordfjordeid, Nórsko - † 18. február 1899, Christiania, Nórsko) bol nórsky matematik.&lt;br&gt; 
Z veľkej časti vytvoril teóriu spojitej symetrie a aplikoval ju v geometrii a diferenciálnych rovniciach.
Jeden z najdôležitejších Lieovych matematických výsledkov bol objav, že spojité grupy transformácií, ktoré sa dnes nazývajú po ňom Lieove grupy, budú lepšie pochopené, ak sa "linearizujú" a študovať sa budú príslušné generujúce vektorové polia (tzv. infinitezimálne generátory). Lieove grupy sú dnes dôležitým aparátom v kvantovej fyzike a kvantovej mechanike. Po Lieovi je tiež pomenovaná súvisiaca Lieova algebra.
Jeffrey Ullman

Jeffrey David Ullman (* 22. november 1942) je americký informatik. Jeho knihy o kompilátoroch, teórii algoritmov, údajových štruktúrach a databázach sú vo svojich oblastiach považované za de facto štandard. Ullman bol školiteľom veľkého množstva doktorandov, z ktorých sú dnes mnohí uznávaní odborníci. Je držiteľom Knuthovej a Turingovej ceny.
Friedrich von Flotow

Friedrich Adolf Ferdinand von Flotow (* 26. apríl 1812 – † 24. január 1883, Darmstadt) bol nemecký operný skladateľ. Za svoju svetovú povesť vďačí operám "Marta" ("Martha oder Der Markt von Richmond", 1847) a "Alessandro Stradella" (1844). I keď nie je považovaný za priekopníka nových umeleckých smerov, nemožno jeho dielam uprieť melodickú vynaliezavosť, živý pohyb a zručnú inštrumentáciu.
Dielo.
Friedrich von Flotow skomponoval 25 oper, najvýznamnejšie sú: